APSTIPRINU

Daugavpils Stropu pamatskolas-

 attīstības centra direktore

 M.Raičonoka

2020. gada

**EPIDEMIOLOĢISKĀS DROŠĪBAS, HIGIĒNAS PRASĪBU IEVĒROŠANAS UN PIESARDZĪBAS PASĀKUMI COVID-19 INFEKCIJAS IZPLATĪBAS IEROBEŽOŠANAI**

**DAUGAVPILS STROPU PAMATSKOLĀ – ATTĪSTĪBAS CENTRĀ**

Lai novērstu Covid-19 infekcijas izplatību Daugavpils Stropu pamatskolā – attīstības centrā (turpmāk tekstā - Skola), ir ievērojami šādi pamatprincipi:

**1. Informēšana**:

1.1. Visiem redzamās vietās nodrošinātas skaidri salasāmas norādes - brīdinājumi, ka attiecīgajā vietā nedrīkst atrasties personas, kurām noteikta pašizolācija, mājas karantīna vai izolācija vai kurām ir elpceļu infekcijas slimības pazīmes;

1.2. Visiem redzamās vietās nodrošinātas skaidri salasāmas norādes - brīdinājumi par divu metru distances ievērošanu;

1.3. Visiem redzamās vietās nodrošinātas skaidri salasāmas norādes pareizas roku higiēnas un respiratorās higiēnas nosacījumi.

**2. Distancēšanās:**

2.1. Vietās, kur tas ir iespējams, visiem jāievēro divu metru fizisku distanci;

2.2. Visiem jāierobežo darbinieku pulcēšanos darbā ārpus darba pienākumu veikšanas;

2.3. Ja, izvērtējot riskus, tiek izlemts organizēt kādu pasākumu, tad to dara tā, lai dotu priekšroku pasākumiem, kur iespējams distancēties (aktivitātes un pasākumi pēc iespejas atsevišķām izglītojamo grupām vai klasēm), un pasākumiem ārpus telpām;

2.4. Trešās personas uzturēšanās Skolas ēkās bez iepriekšējās pieteikšanās ir aizliegta.

**3. Higiēna:**

3.1. Roku higiēnai Skola nodrošina siltu ūdeni, šķidrās ziepes un roku susināšanas līdzekļus vai spirtu saturošus roku dezinfekcijas līdzekļus (kas satur vismaz 70 % etanola);

3.2. Jāsamazina kopīgi lietoto virsmu un priekšmetu skaitu (skārienjutīgie ekrāni, datori, tastatūras, peles, papīrs);

3.3. Atbilstoši iespējām jāsamazina iekārtu, darba priekšmetu un darba aprīkojuma, tai skaitā rakstāmpiederumu, nodošanu no viena cilvēka citam cilvēkam;

3.4. Jāveic regulāru telpu un virsmu, tai skaitā inventāra un darba aprīkojuma, tīrīšanu un dezinfekciju, īpašu uzmanību pievēršot virsmām un priekšmetiem, ar kuriem cilvēki bieži saskaras (piemēram, durvju rokturi, galdu virsmas, krēslu roku balsti, virsmas tualetēs, krāni).:

3.4.1. Telpu tīrīšanas metodes jāizvēlās ņemot vērā to, ka Covid – 19 vīruss spēj izdzīvot vairākas dienas atrodoties uz virsmām, tādēļ pirms telpu atkārtotas lietošanas ir nepieciešama virsmu un telpas dezinfekcija, izmantojot dezinfekcijas līdzekļus.

3.4.2. Pirms dezinfekcijas tiek rekomendēts veikt telpu mitro uzkopšanu ar sadzīvē lietojamu tīrīšanas līdzekli. Savukārt dezinfekcijai tiek rekomendēts sagatavot 0,5% nātrija hipohlorīta šķīdumu. Virsmas, kuras varētu bojāt nātrija hipohlorīts, attīrīšanai pēc tīrīšanas ar neitrālu mazgāšanas līdzekli ir nepieciešama tīrīšana ar 70% etanola šķīdumu.

3.4.3. Tīrīšana ir jāveic, izmantojot atbilstošus individuālos aizsardzības līdzekļus (IAL). Ieteicams izmantot vienreiz lietojamus IAL, kuri pēc lietošanas jāapstrādā kā iespējami infekciozs materiāls un jāiznīcina kā bīstami infekciozi atkritumi. Vairākkārt izmantojamie IAL jāattīra, izmantojot dezinfekcijas līdzekļus (piemēram, 0,1% nātrija hipohlorītu vai 70% etanolu).

3.5. Visus tekstilmateriālus (piemēram, gultas veļu, dvieļus, aizkarus utt.) jāmazgā ar veļas mazgāšanas līdzekli, izmantojot veļas mazgājamās mašīnas karstā ūdens ciklu (90°C). Ja auduma īpašību dēļ nevar izmantot karstā ūdens ciklu, mazgājot tekstilmateriālus, jāizmanto veļas mazgāšanas līdzekļi ar dezinficējošu iedarbību (piemēram, balinātāju vai veļas mazgāšanas līdzekļus, kas satur nātrija hipohlorītu).

3.6. Veļu savāc piesardzīgi, atsevišķā maisā, to nepurinot, t.i. neinficējot pārējo veļu. Virsmu tīrīšanai izmanto vienreiz lietojamas drānas/švammes, lupatiņas, salvetes vai mopus un, beidzot telpas uzkopšanu, veic arī telpu uzkopšanas aprīkojuma tīrīšanu un dezinfekciju.

3.7. Regulāri jāvēdina telpas vai jānodrošina mehāniskā ventilācija.

**4. Personas veselības stāvokļa uzraudzība:**

4.1. 1.mācību stundas priekšmeta skolotājam jāveic skolēnu veselības stāvokļa individuālo izvērtēšanu 1.mācību stundas laikā;

4.2. Darba vietā neuzturas personas ar akūtas elpceļu infekcijas slimības pazīmēm vai personas, kam noteikta pašizolācija, mājas karantīna vai izolācija;

4.3. Skolā neuzturas skolēni ar akūtas elpceļu infekcijas slimības pazīmēm vai skolēni, kam noteikta pašizolācija, mājas karantīna vai izolācija.

4.4. Izglītojamā vecākiem vai likumiskajiem pārstāvjiem nekavējoties jāinformē skolas atbildīgā persona, ja izglītojamam konstatēta Covid-19 infekcija.

**5. Rīcība, ja ir aizdomas vai tiek atklāts infekcijas gadījums:**

5.1. Ja skolas darbiniekam, veicot darba pienākumus, parādās akūtas elpceļu infekcijas slimības pazīmes (drudzis, klepus, elpas trūkums), darbinieka pienākums ir pārtraukt darba pienākumu veikšanu un doties mājās, telefoniski informēt skolas vadību un sazināties ar ģimenes ārstu, lai vienotos par turpmāko ārstēšanas režīmu. Ja ir iespējams kontakts ar citiem cilvēkiem skolā vai sabiedriskajā transportā, darbinieks lieto sejas masku vai mutes un deguna aizsegu.

5.2. Darbinieks var atgriezties darbā tikai ar ārsta norādījumu (kad ārsts ir noslēdzis darbnespējas lapu).

5.3. Ja skolēnam, atrodoties Skolā, parādās akūtas elpceļu infekcijas slimības pazīmes (drudzis, klepus, elpas trūkums), tad:

- jāveic skolēna izolācija atsevišķā telpā, un ja nepieciešams, nodrošina tā paša pieaugušā, kas kontaktējās ar izglītojamo pirms tam, klātbūtni. Lai novērstu darbinieka inficēšanās risku skolēns lieto sejas masku vai deguna un mutes aizsegu, bet darbinieks – medicīnisko sejas masku;

- sazinās ar izglītojamā vecākiem vai likumiskajiem pārstāvjiem, kas nekavējoties ierodas pēc izglītojamā. Vecāki telefoniski kontaktējas ar savu ģimenes ārstu;

- izglītojamais tiks ārstēts atbilstoši veselības stāvoklim un atgriezīsies Skolā saskaņā ar ārstējošā ārsta norādījumiem.

5.4. Ja darbiniekam vai izglītojamam Skolā ir konstatēti nopietni veselības traucējumi, tiek izsaukts Neatliekamās medicīniskās palīdzības dienests.

5.5. Ja akūtas elpceļu infekcijas pazīmes konstatētas diviem vai vairāk izglītojamiem, skola rīkojas atbilstoši infekcijas slimību ierobežošanas kārtībai (izolē izglītojamos, nodrošinot pieaugušā klātbūtni, lieto sejas maskas un mutes/deguna aizsegus atsilstoši iepriekš minētajam, sazinās ar izglītojamā vecākiem vai likumiskajiem pārstāvjiem un nodrošina informācijas sniegšanu telefoniski Slimību profilakses un kontroles centra (turpmāk – SPKC) attiecīgās reģionālās nodaļas epidemiologam).

5.6. Ja izglītojamam vai Skolas darbiniekam tiks konstatēta Covid-19 infekcija, un šis gadījums būs epidemioloģiski saistīts ar konkrēto skolu, SPKC epidemiologi noteiks īpašus pretepidēmijas pasākumus atbilstoši konkrētajai situācijai un sniegs individuālas rekomendācijas Skolas vadībai, iesaistītajām personām, kā arī lems par karantīnas noteikšanas nepieciešamību atsevišķai klasei vai iestādei.

5.7. Par katru ar Covid – 19 infekcijas saslimstības gadījumu nekavējoties informet Daugavpils pilsētas izglītības pārvaldes vadītaju un veselības veicināšanas speciālistu, lēmuma pieņemšanai par tālaku rīcību.

**6. Internāta izmantošana:**

 6.1. Izmitinot izglītojamos internātā, ievēro šādus principus:

- koplietošanas telpas tiek izmantotas tikai nepieciešamības gadījumos;

- netiek pieļauta izglītojamo pulcēšanās koplietošanas telpās;

- koplietošanas telpu (tualetes, dušas telpa) izmatošana tiek plānota, lai nodrošinātu 2m distances ievērošanu un nepieļautu izglītojamo pulcēšanos;

- telpās tiek nodrošināta roku mazgāšanas iespēja ar siltu ūdeni un ziepēm, kā arī tiek izvietoti roku dezinfekcijas līdzekļi;

- telpās, t.sk. tualetes telpās, tiek izvietota izglītojamiem pieejama, skaidri salasāma informācija ar atgādinājumu par higiēnu;

- rūpīgi tiek tīrītas visas koplietošanas virsmas.

7. **Mācību darba kārtība:**

7.1. Skolā mācības tiek organizētas klātienē.

7.2.Mācības notiek ar attālinātā mācību procesa elementiem ņemot vērā izglītojamo veselības stāvokli un attīstības līmeni.

7.3. Mācību process tiks nodrošināts katrā klases telpā visos mācību priekšmetos izņemot – informātiku, mūziku, dabaszinības, bioloģiju, ķīmiju, mājturības un tehnoloģiju, sportu, individuālās rehabilitācijas nodarbības.

7.4. Stundu un dienas grafiks ir pēc noteiktā Skolas darba kārtībā. Tiek ievērota skolēna/audzēkņa mācību slodze. Attālinātā darba mācību slodze dienā atkarībā no skolēna vecuma nepārsniedz 6-8 mācību stundas.

7.5. Audzēkņa mācību darbs attālināti tiek organizēts, izmantojot dažādas mācību organizācijas formas, mācību metodes un informācijas un komunikācijas tehnoloģijas, un var notikt izglītības iestādē, piemēram, bibliotēkā vai citā piemērotā telpā, kā arī ārpus tās. Tā iespējams personalizēt mācīšanos, kas vērsta uz skolēna iesaistīšanos un aktīvu mācīšanos atbilstoši savam mācīšanās tempam, vajadzībām un interesēm, savukārt skolotājam dodot iespējas strādāt ar dažādu zināšanu līmeņa skolēniem un diferencēt mācību saturu.

7.6. Mācību vērtēšana notiek atbilstoši skolas vērtēšanas kārtībai.

7.7. Mācību organizēšana:

• Izmantot vienotas saziņas un mācību platformas daļēji attālināto mācību laikā. Saziņā ievērot drošas datu pārraides, glabāšanas un publiskošanas principus.

• Regulāri informēt vecākus par mācību procesa organizāciju Skolā, par mācību uzdevumiem.

• Mācību ekskursijas plānot sadarbībā ar uzņēmumu, muzeju, izstādes organizētāju, u.c., nodrošinot apmeklētāju plūsmu nepārklāšanos.

7.8. Atbalsta nodrošināšana:

• Ievērot audzēkņa mācīšanās vajadzības, tai skaitā sociāli emocionālās, sniegt atbalstu un nepieļaut jebkāda veida diskrimināciju vai aizskaršanu.

• Nodrošināt atbalstu audzēknim atbilstoši viņa tā brīža vajadzībām. Ja nepieciešams, operatīvi meklēt atbalsta personālu vai kādu citu speciālistu, dienestu palīdzību. Pārliecināties par tehnisko resursu pieejamību un piekļuvi internetam. Meklēt risinājumu un nodrošināt kvalitatīvu un efektīvu mācību procesu neatkarīgi no audzēkņa rīcībā esošajiem resursiem un tehnoloģiskajām iespējām.

• Sazināties ar audzēkņa vecākiem (likumisko pārstāvi) un vienoties par iespējām audzēkņa mācīšanās atbalstam.

• Izglītības iestādes administrācija nodrošina metodisko, psiholoģisko un tehnoloģisko atbalstu skolotājiem, organizē pieredzes apmaiņu. Skolotāji attālināto mācību laikā strādā atbilstoši metodiskajiem ieteikumiem “Vadlīnijas vispārējās un profesionālās izglītības iestādēm attālinātu mācību īstenošanai izglītības iestādē” https://visc.gov.lv/aktualitates/dokumenti/vadlinijas\_att\_mac.pdf

*Ieteikumi sagatavoti balstoties uz:*

*Veselības ministrijas ieteikumiem Nr. IeNA/8 “Ieteikumi Covid-19 infekcijas profilaksei” (12.05.2020.)*

*Ministru kabineta noteikumiem Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (9.06.2020.)*

*Izglītības un zinātnes ministrijas ieteikumi izglītības iestādēm piesardzības pasākumu īstenošanai Covid-19 infekcijas izplatības ierobežošanai. (Piemērojami no 2020.gada 1. augusta)*

*Daugavpils pilsetas Izglītības pārvaldes rīkojuma Nr.274-r par macību procesa organizēšanu un nepieciešamajiem piesardzības pasakumiem izglītības iestādēs, ievērojot epidemioloģisko situāciju Covid-19 laikā. (21.08.2020.)*